open-index/open-wikipedia-markdown huggingface dataset:
Katabolizmus

**Katabolizmus** môže byť:
*metabolický rozklad na jednoduchšie látky, pozri katabolizmus (metabolizmus)
*v biológii: pôsobenie externých podmienok prostredia na organizmus, ktoré spôsobuje prispôsobovanie tohto organizmu, pozri katabolizmus (biológia)
Žľazový epitel

**Žľazový epitel** je epitel pozostávajúci z buniek, ktoré majú schopnosť produkovať a vylučovať špecifické látky. Žľazový epitel tvorí rôzne zložité anatomické útvary, ktoré sa nazývajú žľazy.

Kategória:Fyziológia
Kategória:Histológia
Respiračný epitel

**Respiračný epitel** je epitel, ktorý  umožňuje výmenu plynov medzi krvou a vzduchom v pľúcnych alveolách. Tvoria ho veľmi tenké, ploché bunky (0,2 mikrometra i menej). Podobný epitel pokrýva aj žiabrové lístky rýb.

## Externé odkazy
*

Kategória:Fyziológia
Kategória:Histológia
Zmyslový epitel

**Zmyslový epitel** je epitel, ktorý má schopnosť zachytávať špecifické impulzy z vonkajšieho prostredia a vzniknuté impulzy odovzdávať pomocou nervových výbežkov do príslušného nervového centra (čuchový epitel, chuťový epitel,…). Spravidla sú to vysoké, štíhle bunky, na povrchu často s cíliami.

## Externé odkazy
*

Kategória:Fyziológia
Kategória:Histológia
Zárodočný epitel

**Zárodočný epitel** je epitel, ktorý predstavuje miesto delenia a dozrievania pohlavných buniek. Tvorí výstelku gonád, kde prebieha spermiogenéza a oogenéza.
## Externé odkazy
*

Kategória:Fyziológia
Nervová sústava

náhľad|Nervová sústava človeka.
**Nervová sústava** je orgánová sústava  pozostávajúca z nervových buniek alebo buniek nervových orgánov a z istých podporných buniek, ktorá určitými senzorickými organelami a orgánmi a voľnými nervovými zakončeniami prijíma vzruchy z vnútra tela a vonkajšieho sveta a odovzdáva ich ďalej výkonným orgánom, napríklad svalom a žľazám, čím sa vyvolá istá želaná telesná reakcia.

Základnou stavebnou jednotkou je neurón. 

U jednobunkovcov na prijímanie vzruchov slúži často celý povrch tela, môžu však mať aj senzorické organely, napr. bičíky a podobne.

U viacbunkovcov sú nervové sústavy veľmi rozličné.

## Nervová sústava cicavcov
### Anatómia
* centrálna nervová sústava
**mozog
**miecha
* periférna nervová sústava
** nervy
** zmyslové orgány
*** zrak
*** sluch
*** chuť
*** čuch
*** hmat

### Fyziológia
* parasympatický systém
* sympatický systém

## Funkcia
Regulácia interakcií ľudského tela s vonkajším i vnútorným prostredím prostredníctvom nervových impulzov na základe informácií zo senzorov vnútorného i vonkajšieho prostredia, spracovanie a interpretácia týchto informácií; následná reakcia vo forme riadených svalových kontrakcií a regulácií endokrinného systému.

## Pozri aj
* nervové tkanivo

## Iné projekty
Spojivové tkanivo

**Spojivové tkanivo** alebo **spojovacie tkanivo** (podľa niektorých autorov *podporné tkanivo*, , skrátene *spojivo*) je tkanivo, ktoré telu dodáva pevnosť, tvar a oporu a spája jeho časti medzi sebou. Vyvinulo sa z mezodermy a neurálnej lišty. V tele vyplňuje priestory medzi orgánmi, tvorí oporné a spevňovacie systémy. Pre svoj pôvod sa do tejto skupiny zaraďujú aj telové tekutiny (krv a pod.).

Analógiou týchto tkanív je u vývojovo nižších živočíchov mezoglea
(Porifera – hubky, Coelenterata – mechúrniky) a mezenchým (Plathelminthes – ploskavce, Nemertini – pásnice, ale aj Hirudinea – pijavice). V týchto prípadoch sa takisto spravidla používa termín spojivové/spojovacie tkanivo.

## Zloženie
Spojivové tkanivá sa skladajú z buniek a medzibunkovej hmoty. Medzibunkovú hmotu tvoria dve základné zložky:
* *základná (amorfná) zložka*, tvorená mukopolysacharidmi a proteínmi
* *vláknitá zložka*, tvorená kolagénnymi, elastickými a/alebo retikulárnymi vláknami
Medzibunkovú hmotu tvoria bunky spojiva, ktorá však svoju konečnú formu nadobúda až po polymerizácii mimo bunky.

## Pôvod
Spojivá sú prevažne pôvodom z mezodermy, avšak väčšina mezenchýmu v oblasti hlavy je pôvodom z neurálnej lišty. Počas špecializácie prechádzajú štádiom embryonálneho väziva (mezenchým), ktoré neobsahuje vlákna a z ktorého sa potom vyvíjajú ďalšie typy spojív.

## Rozdelenie
Vzájomný pomer buniek, medzibunkovej hmoty a jej charakter následne určuje vlastnosti jednotlivých typov tkanív. Predovšetkým podľa mechanických vlastností sa rozdeľujú na:
* *spojivové tkanivá (v užšom zmysle):*
**väzivá (zväčša mäkké)
** podporné tkanivá (v užšom zmysle):*
**chrupavky (pružné a tuhé)
**kosti, cement a dentín (tvrdé)
*trofické (vyživovacie) tkanivá

## Referencie

## Zdroj
* 

Kategória:Tkanivá
Šľacha

náhľad|Šľachy na ruke.
**Šľacha** je anatomická štruktúra, zložená z tuhého usporiadaného väziva, ktorá u stavovcov tvorí spojenie medzi svalmi kostry a kostrou. 

Šľachy sa skladajú zo zväzkov rovnobežne prebiehajúcich kolagénových vlákien vytvárajúcich povrazce. Pomedzi vlákna sa nachádzajú fibrocyty, ktorých výbežky zasahujú hlboko medzi vlákna. Primárne zväzky sú na povrchu obalené riedkym väzivom. Tento obal sa nazýva *endotendineum*. Niekoľko primárnych zväzkov vytvára sekundárny zväzok obalený väzivovým obalom – *peritendineum*. Celú šľachu obaľuje puzdro, ktoré sa označuje ako *epitendineum*.

Kategória:Fyziológia
Kategória:Prírodné vlákna
Metalurgia

náhľad|Třinecké železárny - vysoká pec
**Metalurgia** je náuka o získavaní kovov z rúd, výrobe kovov a zliatin a spracovaní kovov a zliatin na polotovary a hutnícke výrobky.

## Získavanie kovov z rúd
Základným spôsobom získavania kovov z upravenej a predpripravenej rudy je:
*Pyrometalurgický postup - najmä pre spracovanie bohatých sulfidických rúd 
*Hydrometalurgický postup - najmä pre chudobnejšie a komplexnejšie rudy neželezných kovov
*Elektrolýza - napríklad výroba hliníka

## Pozri aj
*Baníctvo
*Ellinghamov diagram
*Prášková metalurgia
*Vysoká pec

## Referencie


Kategória:Kovy
Kategória:Zliatiny
Hydrolymfa

**Hydrolymfa** je telová tekutina ostnokožcov.

Koluje vo zvláštnom systéme ciev s pentaradiálnou súmernos ťou – tzv. ambulakrálna sústava. Je to takmer číra tekutina, ktorá má zloženie podobné fyziologickému roztoku. Obsahuje iba niektoré soli a málo volne plávajúcich buniek amébovitého tvaru. Neobsahuje bielkoviny uspôsobené na transportnú funkciu. Iba niekedy sa v nej vyskytujú bielkoviny, ktoré slúžia ako primitívne prenášače kyslíka. V staršej literatúre sa uvádza, že sa hydrolymfa vyskytuje aj u primitívnych skupín ako mechúrniky (Coelenterata) a ploskavce (Plathelminthes). V súčasnosti sa však preferuje názor, že tekutina, ktorá vypĺňa medzibunkové priestory v tkanivách týchto primitívnych živočíchov bez obehovej sústavy, je
tkanivový mok.

## Externé odkazy
* 

Kategória:Fyziológia
Hemolymfa

**Hemolymfa** alebo **krvomiazga** je telová tekutina u bezstavovcov (okrem ostnatokožcov, mechúrnikov, ploskavcov), najmä u hmyzu, ktorá prúdi v cievnom riečisku a vyznačuje sa spoločnými vlastnosťami pre krv i lymfu – miazgu. 

Obieha buď v uzavretej, alebo v otvorenej obehovej sústave (napr. u mäkkýšov – , článkonožcov – ). 

Krv sa u článkonožcov mieša s miazgou – lymfou v dôsledku toho, že u týchto skupín živočíchov je cievna sústava otvorená.
 
Obsahuje viac organických a anorganických látok ako hydrolymfa, a aj dýchacie pigmenty (väčšinou hemocyanín, ktorý má modrú farbu). Dýchacie pigmenty nie sú okrem výnimočných prípadov sústredené v erytrocytoch, ale voľne rozpustené v tekutine.

Kategória:Fyziológia
Kategória:Hmyz
Michal Habaj (literárny vedec)

Mgr. **Michal Habaj** PhD. (* 3. december 1974, Bratislava) je slovenský básnik, prozaik a literárny vedec, syn spisovateľa Ivana Habaja.

## Životopis
V rokoch 1993 – 1998 študoval na Filozofickej fakulte Univerzity Komenského odbor slovenský jazyk a literatúra, od roku 1998 sa venoval doktorandskému štúdiu v Ústave slovenskej literatúry SAV v Bratislave. V súčasnosti pracuje ako vedecký pracovník Ústavu slovenskej literatúry SAV, kde sa špecializuje na modernu a avantgardu.

## Tvorba
Svoje prvé literárne diela publikoval v časopisoch Dotyky, Rak, Romboid, *Vlna* a iných, knižne debutoval v roku 1997 zbierkou básní *80-967760-4-5*. Píše poéziu, prózu (sci-fi, poviedky), recenzie, kritiky a v oblasti literárnohistorického výskumu sa zaoberá slovenskou poéziou a prózou medzivojnového obdobia. Na motívy jeho básnickej zbierky *Gymnazistky. Prázdniny trinásťročnej* vzniklo v roku 1999 predstavenie *Gymnazistky* v Divadle M.U.T. Je tiež spoluautorom poézie multimediálneho tanečného predstavenia *Love in Bilingual Motion* z roku 2004, keď toto predstavenie otváralo festival Ars Poetica.

## Ocenenia
*1996, 1997 a 2001 – ocenenia v literárnej súťaži *[[Poviedka (súťaž)|Poviedka]]*.
* 2007 – cena SAV pre mladého vedeckého pracovníka
* 2018 - Cena Václava Buriana

## Dielo
### Poézia
*1997 – *80-967760-4-5*, zbierka básní s prvkami konceptual-artu a pop-artu
*1999 – *Gymnazistky. Prázdniny trinásťročnej*, básnický cyklus
*1999 – *Generator X: Hmlovina*, spoluautor (Peter Šulej, Peter Macsovszky, Andrej Hablák)
*2000 – *Korene neba. Básne z posledného storočia*, básnická zbierka
*2003 – *Pas de deux*, vyšlo pod gynonymom Anna Snegina
*2004 – *Básne pre mŕtve dievčatá*, básnická zbierka
*2009 – *Básne z pozostalosti*, vyšlo pod gynonymom Anna Snegina
*2012 – *Michal Habaj*
*2015 – *Caput Mortuum*
*2020 – *Spevy kyborgove* (súborné vydanie prvý štyroch samostatných zbierok autora)

### Literárna veda

* 2005 – *Druhá moderna*, literárnohistorická monografia
* 2013 – *Model človeka a sveta v básnickom diele Jána Smreka (1922-1942)*  
* 2016 – *Básnik v čase. Smrek – Lukáč – Novomeský – Poničan*
* 2019 – *Druhá moderna. Slovenská modernistická próza 1920 – 1930*, antológia
* 2023 – *DAV. Próza slovenskej ľavicovej avantgardy*, antológia

## Externé odkazy
* 

Kategória:Slovenskí spisovatelia
Kategória:Slovenskí básnici
Kategória:Slovenskí prozaici
Kategória:Slovenskí literárni vedci
Kategória:Absolventi Filozofickej fakulty Univerzity Komenského v Bratislave
Kategória:Pracovníci Slovenskej akadémie vied
Kategória:Osobnosti z Bratislavy
Miazga

**Miazga** môže byť:
*šťava v rastlinných cievach, pozri miazga (rastliny)
*druh telovej tekutiny u živočíchov, pozri lymfa
*prenesene: životná sila
Lymfa

**Miazga** alebo **lymfa** je mliečne biela telová tekutina fylogeneticky vyšších skupín živočíchov (vrátane človeka) nachádzajúca sa v miazgových (lymfatických) cievach.

## Obeh lymfy

Lymfa vzniká v medzibunkových priestoroch z tkanivového moku a zbiera sa do miazgových vlásočníc (lymfatických kapilár). Potom pokračuje ďalej širšími cievami, kde sa v rôznych úrovniach nachádzajú lymfatické uzliny, ako akési „filtračné stanice“. Lymfatické cievy sa postupne spájajú do tzv. *[[ductus thoracicus]]*, ktorý lymfu odvádza do žilového systému. Lymfa teda necirkuluje v uzavretom obehu, ako je to napríklad u krvi.

## Zloženie lymfy

Zloženie lymfy je variabilné – závisí od toho, v ktorom orgáne vzniká. Je do istej miery podobné zloženiu krvnej plazmy, má však oveľa menej bielkovín. Najviac ich je v lymfe prichádzajúcej z pečene. Lymfa, ktorá prichádza z tráviacej sústavy, má naopak vysoký obsah tukov. Lymfa v kapilárach neobsahuje bunky; tie sa do nej dostávajú až po prechode lymfatickou uzlinou. V ductus thoracicus má lymfa ružovkastú farbu, je kalná a obsahuje veľa rôznych buniek. Má i schopnosť zrážať sa, podobne ako krv. 99% jej buniek tvoria lymfocyty, z toho 95% sú malé lymfocyty. Ostatné bunky sú v lymfe ojedinelé.

## Pozri aj

* Lymfatický systém
* Lymfedém

## Externé odkazy a zdroje

* 
* *Klika E*: Histológia (Osveta, 1988)
* *Feneis H*: Anatomický obrazový slovník (Avicenum, 1996)

Kategória:Obehová sústava
Kategória:Miazgová sústava
Kostra

**Kostra** alebo **skelet** môže byť:
*v biológii: oporná sústava živočíchov
*v stavebníctve: nosná konštrukcia stavby, pozri skelet (stavebníctvo)
*v dopravnom strojárstve: nosná konštrukcia karosérie (auta, lode, lietadla), pozri kostra (karoséria)

**Kostra** môže byť:
*podgraf grafu v ktorom sa nenachádza kružnica, pozri kostra grafu
*osnova
*priezvisko:
**Ján Kostra (1910 – 1975), slovenský básnik
Trofické tkanivo

**Trofické tkanivá** alebo **vyživovacie tkanivá** alebo **telové tekutiny** sú tekutiny v živočíšnych telách, ktoré predovšetkým preberajú z vonkajšieho prostredia živiny, rozvádzajú ich po organizme a odvádzajú z neho produkty metabolických dejov. Považujú sa za tkanivá, hoci najjednoduchšie z nich sú tvorené prevažne vodou a obsahujú iba málo buniek.

Pre svoj pôvod najnovšie zaraďujeme trofické tkanivá pod podporné tkanivá.

## Funkcia
Okrem vyššie uvedenej funkcie zohrávajú úlohu pri imunitných reakciách organizmu, hormonálnom riadení a u endotermných stavovcov plnia aj termoregulačnú funkciu. Podieľajú sa aj na rozvode dýchacích plynov (okrem vzdušnicovcov – Tracheata). Počas fylogenézy sa vyvinulo niekoľko typov telových tekutín. Čím je živočích fylogeneticky dokonalejší, tým dokonalejšie sú aj jeho telové tekutiny. 

## Druhy
Jednotlivé telové tekutiny:
*Hydrolymfa 
*Hemolymfa
*Miazga (lymfa)
*Mozgovomiechový mok
*Krv

Kategória:Obehová sústava
Kategória:Tkanivá
Diö

**Diö** je dedina s 931 obyvateľmi v Smålande v severnom Švédsku. Administratívne patrí pod obec Älmhult. Dedina sa nachádza  od mesta Älmhult.

Najväčší zamestnávateľ v meste je *Rea Stolen Invacare*. Táto oblasť je taktiež domovom pre nábytkársku spoločnosť Gemla Möbel AB.
 
*Diö Hockey* hráva v tretej Švédskej divízii.

Kategória:Småland
Kategória:Obce vo Švédsku
Sveg

300px|right|thumb|Železničná stanica v meste Sveg

**Sveg** je mesto vo Švédsku a sídlo obce Härjedalen v Jämtlande. Mesto má okolo 2 500 obyvateľov.

Kategória:Mestá vo Švédsku
Österbymo

náhľad|Österbymo
**Österbymo** je obec vo Švédsku, sídlo obce Ydre v Östergötlande. Obec mala v roku 2005 873 obyvateľov.

## Referencie


## Iné projekty

## Externé odkazy
*Ydre kommun
*Hultgrensmuseet

Kategória:Mestá vo Švédsku
John Donne

**John Donne** (* 22. január 1572, Londýn, Spojené kráľovstvo – † 31. marec 1631, Londýn) bol anglický básnik, prvý lyrik anglického baroka, zakladateľ metafyzickej školy. Jeho dielo zahŕňa sonety, ľúbostné básne, náboženské poémy, latinské preklady, epigramy, elégie, piesne a kázne.

Jeho básne väčšinou vyšli až po smrti. Boli tlačené z opisov, v ktorých sa jeho poézia predtým šírila. Donne je niekedy ešte radený k manierizmu, keďže manieristické protiklady sa v jeho diele dajú nájsť.

## Rodina
Vyrastal v rímskokatolíckej rodine. Jeho otec bol obchodníkom so železom. Zomrel v roku 1576, zanechal po sebe tri deti a manželku Elizabeth, ktorá bola príbuznou Thomasa Mora. Jeho brat zomrel vo väzení za to, že ukrýval kňaza a jeho strýko, jezuita bol popravený obesením, vypitvaním a rozštvrtením, čo bol trest za vlastizradu.

## Život a dielo
Po vyštudovaní teológie sa stal členom anglikánskej cirkvi. V rokoch 1596-97 sa zúčastnil na vojenskej výprave v Essexe, po ktorej sa stal tajomníkom sira Thomasa Egertona a významným členom kráľovského dvora. Zaľúbil sa však do Egertonovej netere Anny More a tajne sa s ňou zosobášil. Keď to jej otec zistil, využil svoj vplyv a dal Donneho a dvoch priateľov, ktorí mu pomáhali, nakrátko uväzniť.

V tomto čase napísal diela *An Anatomy of the World* (1611) a *Of the Progress of the Soul* (1612), ktoré odhaľujú jeho vieru v stredoveký poriadok vecí, narušený narastajúcimi politickými, vedeckými a filozofickými pochybnosťami tých čias. 

Po prepustení z väzenia sa opäť stetol so svojou nevestou a usadili sa na majetku patriacom Anninej rodine. Dvojica zápasila s finančnými problémami až kým sa Donne nezmieril so svokrom a následne prijal od neho veno. 

V rokoch 1611 a 1612 napísal dve protikatolícke polemiky. Jedna z nich, *Ignatius hi Conclave*, bola pravdepodobne prvou prácou v Anglicku, ktorá sa vyjadrovala ku Galileiho myšlienkám. Kráľovi Jakubovi I. sa jeho práce páčili ale ponúkol mu iba povýšenie v cirkevnej hierarchii. Donne spočiatku odmietol, ale po dlhom čase finančnej neistoty, súhlasil s kráľovým prianím a nechal sa vysvätiť v roku 1615. Pod vplyvom smrti svojej manželky v roku 1617 sa úroveň jeho poézie prehlbovala. V roku 1621 sa stal dekanom v katedrále sv. Pavla v Londýne a tento úrad zastával až do smrti.

## Literatúra
* 

* John Carey: *John Donne: Life, Mind, and Art.*, Faber & Faber, 2008, ISBN 978-0-571-24446-1.
* *Donne: The Reformed Soul.* Penguin, 2007, ISBN 978-0-14-101717-4.
* Achsah Guibbory (Hrsg.); *The Cambridge Companion to Donne.* Cambridge University Press, Cambridge, 2006, ISBN 0-521-54003-8.
* R. C. Bald: *Donne's Influence in English Literature.* Peter Smith, Gloucester, Massachusetts USA, 1965. 
* Michael Mertes: *Geometrie, Himmelsmechanik und Kosmologie der Liebe. Über John Donne.* In: *Sinn und Form* 6/2011, S. 759–781.

## Iné projekty
 

## Externé odkazy

* Canonization“ 

Kategória:Anglickí básnici
Kategória:Absolventi Oxfordskej univerzity
Kategória:Osobnosti z Londýna
Kinna

náhľad|Kinna
**Kinna** je mesto vo Švédsku vo Västra Götalande. Nachádza sa  južne od mesta Borås a v roku 2017 malo mesto 15 019 obyvateľov.

## Referencie


## Iné projekty

Kategória:Mestá vo Švédsku
3-chlórbut-1-én

**3-chlórbut-1-én** je organická zlúčenina. Jej sumárny vzorec je C4H7Cl.

Pomocou výpočtov vlastností (*R*)-3-chlórbut-1-énu boli ukázané nedostatky metód teórie funkcionálu hustoty pri odhadovaní optickej aktivity látok.

## Referencie

Kategória:Halogénderiváty
Kategória:Organochloridy
Krvná plazma

**Krvná plazma** alebo **intravaskulárna tekutina** je tekutá zložka krvi. Tvorí 4 až 5 % celkovej hmotnosti tela a 25 % objemu extracelulárnej tekutiny (zvyšných 75 % tvorí intersticiálna tekutina). Je to žltobledá tekutina, ktorá má mierne zásaditý charakter (pH = 7,3 - 7,5). V jednom litri krvi je približne 55 % krvnej plazmy .

## Krvná plazma u človeka
* Objem: 2,8 až 3,5 l
* pH: 7,4

### Časti
* krvné sérum
* fibrinogén
* protrombín

### Zloženie
* 90  - 92 %: voda (je priesvitná s nažltnutou farbou), buď voľná, alebo chemicky viazaná na bielkoviny
* 8 %: organické látky: bielkoviny, lipidy (stavebná látka), kyselina mliečna (jej koncentrácia (c) sa zvyšuje pri svalovej námahe), cholesterol (stavebná látka biomembrán), mastné kyseliny, močovina
* 1 %: anorganické látky: Majú dôležitú úlohu pri jej fyzikálno-chemických vlastnostiach (obsah iónov, pH, osmotický tlak a objem). Od týchto vlastností závisí priebeh biochemických dejov. Ióny: Na+, Cl-, HCO3-, K+

## Referencie

Kategória:Krv
Červená krvinka

[náhľad|Zľava doprava: červená krvinka, [krvná doštička, biela krvinka]]
## Morfológia a základné údaje

Všeobecne majú okrúhly až elipsovitý diskovitý tvar, u cicavcov bikonkávny (sú v strede preliačené), čo zväčšuje ich povrch a teda aj kontaktnú plochu na výmenu plynov - kyslíka a oxidu uhličitého. Na rozdiel od červených krviniek rýb, obojživelníkov, plazov a vtákov erytrocyty cicavcov neobsahujú jadro ani väčšinu ostatných bunkových organel.

Obsahujú 60% vody, 40 % sušiny. Asi 90-95 % ich sušiny tvorí červené krvné farbivo hemoglobín.

Veľkosť červených krviniek je druhovo rozdielna a do istej miery kolíše aj u toho istého jedinca. Z cicavcov má najväčšie erytrocyty ťava (10,5 µm) a mrož (10 µm). Najmenšie erytrocyty má kabar pižmový (Moschus moschiferus) 2,5 µm. Červené krvinky človeka majú veľkosť 7,2 µm. 

Počet erytrocytov je u jednotlivých živočíšnych druhov rozdielny a približne závisí od veľkosti krviniek (čím sú väčšie, tým ich je menej). U človeka: U mužov 5 x 1012 v litri, u žien 4 x 1012 v litri.

Červené krvinky vznikajú v červenej kostnej dreni z proerytroblastov. Pre ich správnu tvorbu je potrebné železo, ktoré sa získava "recykláciou", zo starých rozpadnutých erytrocytov. Nedostatok železa spôsobuje chudokrvnosť. Takisto dôležité sú rôzne vitamíny, napríklad B12, kyselina listová či vitamín C.

Životnosť červených krviniek u človeka je okolo 120 dní (štyri mesiace). Vznikajú v kostnej dreni. Zanikajú v pečeni a slezine. Ich počet určuje vonkajšie prostredie, nadmorská výška, stres.

## Funkcia

Úloha  červených krviniek je prenos  kyslíka z pľúc do buniek a oxidu uhličitého z buniek do pľúc. Kyslík sa v pľúcach viaže na hemoglobín (150g/l u mužov, 140g/l u žien),(115 – 155 g/l) u detí 

A pritom vzniká oxyhemoglobín. V tkanivách sa kyslík uvoľňuje, pretože ho vytláča oxid uhličitý, ktorý sa s hemoglobínom viaže o trochu silnejšou väzbou ako kyslík. Vzniká karbaminohemoglobín. Táto väzba sa uvoľňuje v pľúcach, kde je vyšší tlak kyslíka. Opäť vzniká oxyhemoglobín.

Na hemoglobín sa môžu viazať aj iné iné plyny, je to veľmi nebezpečné.

príklad:

hemoglobín s oxidom uhoľnatým (CO) je asi 300x silnejšia ako jeho väzba s kyslíkom.

Takýto hemoglobín sa nazýva karboxyhemoglobín alebo karbonylhemoglobín. Ak nie je poskytnutá rýchla pomoc alebo sa človek nadýcha príliš veľa tohto plynu, môže to viesť k poškodzovaniu organizmu.

## Iné projekty

Kategória:Krv
Granulocyt

náhľad|Eosinofil, typ granulocytu
náhľad|Bazofil, typ granulocytu
**Granulocyty** sú biele krvinky obsahujúce granuly (zrnká) v cytoplazme.

## Delenie
Rozdeľujeme ich podľa schopnosti granúl farbiť sa rôznymi farbivami na *neutrofilné*, *eozinofilné* a *bazofilné*:
* *Neutrofilné granulocyty* patria k najhojnejšie sa vyskytujúcim bielym krvinkám (s výnimkou prežúvavcov). Ich cytoplazma obsahuje drobné granuly, ktoré sa farbia neutrálnymi farbivami. Tieto granulocyty patria k najaktívnejším leukocytom so silno vyvinutou schopnosťou fagocytózy. Látky z granúl slúžia na likvidáciu pohltených častíc. Môžu vystupovať cez stenu vlásočníc do tkanív a tam sa zúčastňujú na likvidácii bakteriálnej infekcie (diapedéza). Vznikajú v kostnej dreni, žijú 2 – 4 dni a zanikajú v tkanivách, močovom a tráviacom systéme. 

* *Eozinofilné granulocyty* majú veľké granuly farbiace sa eozínom. Sú väčšie ako predchádzajúce ale je ich menej. Ich fagocytárna aktivita je pomerne slabá. Uplatňujú sa pri alergických a parazitárnych ochoreniach, pri ktorých sa ich počet zvyšuje. Vyskytujú sa hlavne v slizniciach na tých miestach, ktorými prenikajú do tela parazity a alergény (pľúca, tráviace ústroje). 

* *Bazofilné granulocyty* sú najmenej zastúpené biele krvinky. Bunkové jadro týchto granulocytov je nevýrazne segmentované. Granuly obsiahnuté v cytoplazme sa farbia zásaditými farbivami a obsahujú značné množstvo heparínu a histamínu. Obsah svojich granúl uvoľňujú v tkanivách postihnutých zápalovým procesom. Ich hlavná úloha pravdepodobne spočíva pri niektorých typoch alergických reakcií .

## Referencie


## Iné projekty

## Externé odkazy
*Granulociti polimorfonucleati: neutrofili, basofili ed eosinofili

## Zdroj
* 

Kategória:Krv
Walter Raleigh

Sir **Walter Raleigh** (* 1554 – † 29. október 1618, Londýn, Spojené kráľovstvo) bol anglický spisovateľ, básnik, cestovateľ a objaviteľ. 

Najprv sa ako obľúbenec kráľovnej Alžbety pokúsil založiť prvú osadu v Severnej Amerike, ale nebol to úspešný pokus. Potom spolu s Francisom Drakeom v roku 1588 velil britskému námorníctvu pri veľkom víťazstve nad Španielskom. V roku 1617 vstúpil do Španielmi okupovanej Guajany, aby tam našiel El Dorado. O rok na to ho dal kráľ Jakub I. popraviť na žiadosť Španielska. Bol sťatý v roku 1618.

## Iné projekty

Kategória:Narodenia v 1554
Kategória:Úmrtia 29. októbra
Kategória:Úmrtia v 1618
Kategória:Anglickí spisovatelia
Kategória:Anglickí šľachtici
Kategória:Britskí objavitelia
Kategória:Britskí moreplavci
Kategória:Popravení sťatím
Årjäng

náhľad|Årjäng
**Årjäng** je malé mesto (*[[tätort]]*) v provincii Värmland na juhu Švédska. 

V roku 2010 tu žilo 3 228 obyvateľov.

## Referencie


## Iné projekty

## Externé odkazy
* Årjängs kommuns bildbank 

Kategória:Mestá vo Švédsku
Agranulocyt

[náhľad|[Monocyt (40x) v rozotretom krvnom preparáte (okolo červenej krvinky)]]
**Agranulocyt** je biela krvinka (leukocyt) neobsahujúca granuly (zrnká) v cytoplazme. Bunkové jadro býva guľovité alebo mierne oválne.

Agranulocyty sa delia sa na lymfocyty T a B a monocyty. 

## Referencie


Kategória:Krv
Lymfocyt

**Lymfocyty** sú druh bielych krviniek, presnejšie agranulocytov. 

Sú po neutrofilných granulocytoch najrozšírenejším typom bielych krviniek. Vyskytujú sa hlavne v miazge (lymfe) a vo všetkých orgánoch miazgovej sústavy. Majú veľké jadro, ktoré vypĺňa takmer celú bunku. Majú dobre vyvinutú schopnosť pohybu a fagocytózy. Lymfocyty sú jediné bunky schopné špecificky rozpoznávať antigén! Preto sú základom špecifickej (získanej) imunity. 

Lymfocyty v krvi pochádzajú z kostnej drene (tzv. lymfocyty B) a z detskej žľazy - týmusu (tzv. lymfocyty T). B-lymfocyty vyvolávajú protilátkovú obranu. Vytvárajú protilátky bielkovinového charakteru imunoglobulíny. T-lymfocyty vykonávajú bunkovú obranu. Rozoznávajú cudzie bunky a produkciou cytotoxických látok ich ničia.

## Iné projekty

Kategória:Krv
Monocyt

[thumb|Monocyt v [elektrónový mikroskop|elektrónovom mikroskope]]

**Monocyty** sú druh bielych krviniek, presnejšie agranulocytov. 

Sú najväčšími spomedzi bielych krviniek, ale ich jadro je pomerne malé, oválne. V tkanivách môžu žiť niekoľko mesiacov (možno aj rokov). Ich konečnú diferenciáciu ovplyvňujú miestne faktory a tak existujú vo viacerých špecializovaných podobách a funkciách. Napriek tejto špecializácii prejavujú niektoré spoločné funkcie: fagocytóza, schopnosť produkovať biologicky aktívne látky a prezentovať antigén. Prezentácia antigénu spočíva v tom, že makrofág fagocytuje cudzorodú látku, čiastočne ju strávi a zložky antigénnej povahy exponuje na svojom povrchu, kde ich „ponúkne“ lymfocytom, ktoré si ho zapamätajú. Pre fagocytózu sú vybavené početnými receptormi, pomocou ktorých rozoznávajú častice určené na pohltenie a likvidáciu.

## Externé odkazy
* 

Kategória:Krv
Kryštálová sústava

**Kryštálová sústava** je skupina kryštálových tvarov pevných telies charakterizovaná počtom rovín súmernosti a ich vzájomnou polohou.

## Kryštálové sústavy


Image:Triclinic.svg|Triklinická sústava
Image:Monoclinic cell.svg|Monoklinická sústava
Image:Orthorhombic.svg|Rombická sústava
Image:Tetragonal.svg|Tetragonálna sústava
Image:Hexagonal.svg|Hexagonálna sústava
Image:Rhombohedral.svg|Trigonálna sústava
Image:Simple cubic.svg|Kubická sústava



## Rozdelenie kryštálových sústav
**Sústavy nižšej kategórie** (ich kryštály majú veľa jedinečných smerov):
*Triklinická sústava (trojklonná sústava) - tri rôzne dlhé osi kryštálu sa pretínajú v kosých uhloch
*Monoklinická sústava (jednoklonná sústava) - tri rôzne dlhé osi kryštálu, dve z nich zvierajú kosý uhol, tretia je k prvým dvom kolmá
*Rombická sústava (ortorombická sústava, kosoštvorcová sústava) – tri rôzne dlhé osi kryštálu, ktoré sú na seba všetky kolmé

**Sústavy strednej kategórie** (ich kryštály majú len jeden jedinečný smer)
*Tetragonálna sústava (štvorcová sústava) - tri osi kryštálu, všetky na seba kolmé, dve z nich sú rovnako dlhé
*Hexagonálna sústava (šesťuholníková sústava) – tri rovnako dlhé osi kryštálu sa pretínajú v uhloch po 60 supňov + štrvtá os kryštálu má inú dĺžku a je k ostatným trom kolmá
*Trigonálna sústava (romboedrická sústava, klencová sústava) – tri rovnako dlhé polosi zvierajú uhly po 120 stupňov + štvrtá os je zvislá a má inú dĺžku a je k ostatným trom kolmá

**Sústava vyššej kategórie** (bez jedinečného smeru)
*Kubická sústava (kocková sústava, regulárna sústava, tezerálna sústava) – tri rovnako dlhé osi kryštálu, všetky sú na seba kolmé, ktorákoľvek môže byť vertikálnou

## Kryštalografické oddelenia
Každá kryštálová sústava sa delí na (neopakujúce sa) kryštálové oddelenia s rôznymi možnými kombináciami prvkov súmernosti, ktoré zahŕňajú kryštálové tvary odvodené na základe týchto kombinácií. Celkovo existuje 32 kryštalografických oddelení (kombinácií kryštálovej súmernosti). 

## Pozri aj
* Zoznam kryštalografických oddelení
Hostel (film)

**Hostel** (2006) je druhý film režiséra Elia Rotha. 

Film sa odohráva v Bratislave na Slovensku, kam prídu dvaja Američania ktorí si chcú užiť cestovanie po Európe. Keď ich jeden Islanďan, ktorého náhodne stretnú, osloví, či by s ním nechceli ísť do jednej ubytovne v malom štáte zvanom Slovensko, ktorá je rajom pre amerických turistov, tak nebudú váhať. Keď však prídu na spomínané miesto, všetko nie je tak ako si predstavovali. Zistia, že v Bratislave je istá elitná organizácia, ktorá ponúka zahraničných ľudí bohatým obchodníkom aby si ukojili svoje tajné túžby. 

Film bol natočený v Prahe, a iných lokáciach v Česku, kvôli lepšiemu technickému zabezpečeniu a lepšiemu štábu, ktorý ponúkal priestory v štúdiách Barrandov.
Na Slovensku vzbudil negatívne reakcie, kvôli obavám aby film neovplyvnil cestovný ruch a celkovú mienku o Slovensku. Minister zahraničných vecí dokonca zvažoval zákaz vstupu režisérovi Elimu Rothovi na Slovensko. 

Avšak, po celom svete okrem Slovenska a Česka vzbudil pozitívne reakcie a aj dobrý zisk.
Film stál 4,8 milióna amerických dolárov a zarobil až 80,5 milióna dolárov.

Keďže film zarobil viac peňazí ako tvorcovia očakávali, o dva roky vzniklo aj detailnejšie pokračovanie tohto filmu.

Kategória:Filmy z 2005
Kategória:Hororové filmy USA
Kategória:Filmy podľa názvu
Krvné telieska

[náhľad|Zľava doprava: [červená krvinka, krvná doštička, biela krvinka]]

**Krvné telieska** alebo **formované krvné elementy** alebo **krvinky** alebo **hemocyty** sú voľné, formované elementy krvi, resp. hemolymfy, teda ich tuhá časť.

## Stavovce
Delenie u stavovcov (okrem plášťovcov a druhu Branchiostoma lanceolatum):
* červené krvinky (erytrocyty)
* biele krvinky (leukocyty)
* krvné doštičky (trombocyty)

## Bezstavovce
Mechúrniky a ploskavce majú v tekutine vypĺňajúcej medzery medzi tkanivami predchodcov krvných teliesok, tzv. amébocyty. Ostatné bezstavovce, ako aj plášťovce a druh Branchiostoma lanceolatum, majú v krvenej resp. telovej tekutine pohyblivé, bezfarebné bunky – amébocyty a/alebo biele krvinky. Hmyz má v hemolymfe navyše énocyty, bunky ektodermálneho pôvodu.

Funkciu krvných doštičiek u bezstavovcov plnia koagulocyty, ktoré na rozdiel od krvných doštičiek majú jadro.

Kategória:Krv
Marek Geišberg

**Marek Geišberg** (* 4. máj 1982, Bratislava) je slovenský herec. Syn herca Mariána Geišberga.

V roku 2005 absolvoval VŠMU v Bratislave. Od roku 2004 je členom Slovenského komorného divadla v Martine. Obsadený v hlavnej úlohe úspešného muzikálu František z Assisi na scéne Divadla Jonáša Záborského v Prešove. Hral v slovenských filmoch Muzika a Polčas rozpadu, Iba taká hra (1995).

Bol nominovaný v kategórii Najlepší mužský herecký výkon DOSKY 2008 za postavu Eda v Tangu SKD.

## Filmografia
* 2025: Vina
* 2025: *[[Dotyk života]]* ako Filip anesteziológ
* 2023: *[[A máme, čo sme chceli]]*
* 2023: *[[Nikdy nehovor nikdy (film z roku 2023)|Nikdy nehovor nikdy]]*
* 2023: *[[Lieta v tom]]*
* 2020: *[[Pán profesor]]*

## Referencie

Kategória:Slovenskí divadelní herci
Kategória:Slovenskí filmoví herci
Kategória:Slovenskí herci divadelných muzikálov
Kategória:Členovia Slovenského komorného divadla
Kategória:Členovia Divadla Jonáša Záborského
Kategória:Slovenskí televízni herci
Kategória:Osobnosti z Bratislavy
Kategória:Držitelia Slnka v sieti
Hostel

[right|thumb|Hostel na [Taiwane]]

**Hostel** je ubytovacie zariadenie, ktoré poskytuje posteľ a zdieľanú kuchyňu, sociálne zariadenie, kúpeľňu a spoločenskú miestnosť. Izby môžu byť oddelené alebo zmiešané, postupne pribúdajú aj súkromné izby. V prevažnej väčšine prípadov sú hostely lacnejšie pre prevádzkovateľa aj pre klienta, mnoho hostelov zamestnáva dlhodobo bývajúcich ako recepčných za bezplatné ubytovanie.

## Pozri aj
* Hostel (film)

Kategória:Ubytovacie zariadenie
Krvná doštička

[náhľad|Zľava doprava: [červená krvinka, krvná doštička, biela krvinka]]

**Krvné doštičky** alebo **trombocyty** sú druh krvných teliesok. Sú to oválne alebo okrúhle útvary bez jadra, čiže nie sú to pravé bunky. Ich tvar je taktiež nestály. Vznikajú v kostnej dreni fragmentáciou cytoplazmy megakaryocytov. Žijú iba niekoľko (9-12) dní. U človeka je ich 150-450 × 109 v litri. Sú to najmenšie telieska v krvi.

## Štruktúra doštičky
Krvná doštička vo svojom kľudovom stave predstavuje plochý sférický útvar s objemom 4-8 fl. Pri aktivácii vytvára výbežky - pseudopódiá. Štruktúru doštičky môžeme rozdeliť do štyroch všeobecných oblastí: povrch doštičky, membránové štruktúry, cytoskelet a granula. Zrelé doštičky neobsahujú jadro, avšak môžu byť v nich prítomné zvyšky RNA. Obsahujú tiež mitochondrie a zvyšky Golgiho aparátu.

## Funkcia doštičiek
Hlavnou funkciou trombocytov je zrážanie krvi za účelom zastavenia krvácania a udržania integrity endotelu.

V súčasnosti už vieme, že doštičky sú tiež aktívnymi účastníkmi komplementu a imunitného systému. Napomáhajú v procese hojenia rán tvorbou rastových faktorov, cytokínov a chemokínov.

V hemostáze majú doštičky viaceré funkcie. Sú súčasťou primárnej hemostázy, kedy sa podieľajú na tvorbe bieleho (doštičkového) trombu. Ich povrch je miestom interakcie koagulačných faktorov a sú zdrojom viacerých látok zúčastňujúcich sa regulácie hemostázy. Sú schopné priamo aktivovať koagulačné faktory FIX a FXI. Pri poškodení cievnej steny sa zhlukujú, rozpadajú a uvoľňujú trombokinázu, ktorá premieňa fibrinogén z krvnej plazmy na vláknitý fibrín a vytvára krvnú zrazeninu – trombus (krvnú zátku). Tomuto deju predchádza zúženie cievy v poranenom mieste.

Podobnú funkciu u bezstavovcov plnia koagulocyty, ktoré na rozdiel od trombocytov majú jadro.

## Referencie

## Iné projekty

Kategória:Krv
Kategória:Hemokoagulácia
Kategória:Cytológia
Táňa Pauhofová

Mgr. art. **Tatiana „Táňa“ Pauhofová** (* 13. august 1983, Bratislava) je slovenská herečka.

## Životopis
Ako jedenásťročná stála pred kamerou v televíznom seriáli *Škriatok.* Po absolvovaní gymnázia v roku 2001 nastúpila na štúdium VŠMU v Bratislave, odbor divadelné herectvo, ktoré absolvovala v roku 2005. 

Už počas štúdia hosťovala v Činohre SND v inscenáciách *Katarína*, *Alica v krajine zázrakov* a *Manon Lescaut*. Členkou Činohry SND je od roku 2007. V roku 2025 bola z činohry prepustená. Oficiálne sa tak stalo z dôvodu konsolidácie. Herci hovoria, že nejde o šetrenie, ale o snahu rozbiť súbor, ktorý je kritický voči vedeniu divadla a ministerstvu kultúry.

Hosťovala aj v iných slovenských divadlách – v Divadle ASTORKA Korzo, Aréna, v Štátnom divadle Košice.

Prvú výraznejšiu rolu dostala vo filme *[[Kruté radosti]]* režiséra Juraja Nvotu v roku 2002. Spolupracovala tiež so známou poľskou režisérkou Agnieszkou Holland na filmoch *Jánošík*, kde hrala postavu Anny a *Hořící keř*, kde zase stvárnila prokurátorku Dagmar Burešovú. 

Za stvárnenie postavy Lindy vo filme *Všetko alebo nič*, nakrúteného podľa knižnej predlohy spisovateľky Evity Urbaníkovej získala v roku 2017 divácku cenu OTO. 

Nakrútila tiež niekoľko televíznych filmov a seriálov. Okrem filmu a televízie sa venuje aj dabingu a divadlu. 

V roku 2021 sa vydala za hudobníka Jonatána Pastirčáka, ktorému v októbri 2022 porodila dcéru Mílu.

## Filmografia

## Ocenenia
* 2006 – DOSKY za najlepší herecký výkon za postavu Manon v inscenácii V. Nezvala: *Manon Lescaut* a Cena Literárneho fondu
* 2007 – Cena Literárneho fondu 2007 za postavu Lujzy (*Úklady a láska*)
* 2007 – SHOOTING STAR – filmový festival v Berlíne Berlinale
* 2008 – nominácia na ocenenie Slnko v sieti za herecký výkon vo filmoch *Muzika* a *[[Polčas rozpadu]]*
* 2009 – Cena Nadácie Tatra banky v kategórii Mladý tvorca: Divadlo
* 2010 – Cena Talent roka, ktorú každoročne udeľuje Liberálna spoločnosť
* 2013 – Krištáľové krídlo za postavu Emmy Bovary v inscenácii *Madame Bovary* a za postavu Grušenky v dramatizácii románu *[[Bratia Karamazovovci]]* na scéne Slovenského národného divadla
* 2014 – Cena Literárneho fondu za postavu Emmy Bovary v inscenácii hry *Madame Bovary*
* 2018 – Cena Literárneho fondu za postavu Bettiny Clausenovej v inscenácii hry *Pred západom slnka*, za postavu Heddy Gablerovej v inscenácii *Hedda Gablerová*, s prihliadnutím na postavu Lulu v rozhlasovej adaptácii hry *Lulu*
* 2025 – Český lev za postavu Věry Šťovíčkovej vo filme *[[Vlny (film z roku 2024)|Vlny]]*

## Referencie

## Iné projekty

## Externé odkazy
* 
* 
* Táňa Pauhofová na portále Dabingforum.sk

Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Osobnosti z Bratislavy
Kategória:Držitelia Krištáľového krídla
Kategória:Absolventi Vysokej školy múzických umení
Kategória:Účastníci Medzinárodného filmového festivalu Karlovy Vary
Štúrovo námestie

**Štúrovo námestie** je námestie:

* v Martine, pozri Štúrovo námestie (Martin)
* v Trenčíne, pozri Štúrovo námestie (Trenčín)

## Pozri aj
* Námestie Ľ. Štúra
* Námestie Ľudovíta Štúra
* Štúrova ulica
* Ulica Ľudovíta Štúra

Kategória:Rozlišovacie stránky – Námestia
Kategória:Pomenovania podľa Ľudovíta Štúra
Krematórium

náhľad|Kremarórium v západnom Londýne

**Krematórium** (z lat. *cremare* = spáliť) je budova určená na kremáciu, pohreb žiarom, spopolnenie zosnulých.

Spaľovanie mŕtvych bolo od dávnej minulosti u mnohých národov rozšíreným spôsobom pohrebu. Novšie sa znovu začalo používať od roku 1878 (v Nemecku) a od tých čias sa v svetovom meradle najmä vo veľkých mestách postupne nahrádza pochovávanie mŕtvych na cintorínoch spopolňovaním.

Krematórium býva monumentálne riešenou samostatnou budovou. Jadrom stavby je obradná sieň s miestom na vystavenie rakvy počas smútočného obradu, s lavicami pre zhromaždených a s chórom pre organ, hudobníkov alebo spevákov. Veľmi dôležité je dispozičné riešenie aj ostatných miestností vzhľadom na dôstojnosť prípravy na rozlúčku so zosnulým, návštevnosť priestorov a iné úkony. Pri krematóriu býva kolumbárium na ukladanie urien s popolom, urnový háj a lúka na rozptýlenie popola.

Na Slovensku sa nachádzajú krematóriá v Bratislave (pozri Krematórium a Urnový háj v Bratislave), Žiline, Banskej Bystrici, Košiciach a Nových Zámkoch, Nitre a už aj v Leviciach.

## Iné projekty

Kategória:Stavby podľa typu
Petr Vopěnka

**Petr Vopěnka** (* 16. máj 1935, Praha – † 20. marec 2015) bol český matematik a filozof, zakladateľ pražskej školy teórie množín, ktorá má významné miesto vo svetovej matematike. Vopěnkova alternatívna teória množín predstavuje nový prístup v matematickej teórii nekonečna. Jeho meno nesie niekoľko matematických viet a objektov.. Významná je tiež jeho práca v oblasti filozofie vedy a matematiky, ktorá je značne ovplyvnená Husserlovou fenomenológiou. V rokoch 1990 - 1992 bol ministrom školstva Českej republiky.

## Referencie


## Externé odkazy

Kategória:Českí matematici
Kategória:Osobnosti z Prahy
Kategória:Českí skauti
Kategória:Absolventi Matematicko-fyzikálnej fakulty Karlovej univerzity
Meds

***Meds*** je v poradí piaty štúdiový album britskej skupiny Placebo, ktorý bol vydaný 13. marca 2006. 

## Zoznam skladieb
# „Meds“ (hosťom Alison "VV" Mosshart z The Kills) – 2:55
# „Infra-Red“ – 3:17
# „Drag“ – 3:23
# „Space Monkey“ – 3:53
# „Follow The Cops Back Home“ – 4:41
# „Post Blue“ – 3:14
# „Because I Want You“ – 3:24
# „Blind“ – 4:03
# „Pierrot The Clown“ – 4:24
# „Broken Promise“ (hosťom Michael Stipe) – 4:14
# „One of a Kind“ – 3:22
# „In The Cold Light of Morning“ – 3:54
# „Song To Say Goodbye“ – 3:36

Autorom textov je Brian Molko. Autorom hudby je Placebo.

Kategória:Albumy Placebo
Kategória:Hudobné albumy z 2006
Alternatívna teória množín

**Alternatívna teória množín** vo všeobecnosti je alternatívny matematický prístup ku konceptu **[[množina|množiny]]**. Je to navrhovaná alternatíva k štandardnej teórii množín.

Niektoré z alternatívnych teórií množín:

* teória polomnožín;
* teória hrubých množín;
* teória neostrých množín.
* teória množín New Foundations
* teória kladných množín

**Alternatívna teória množín** (alebo **ATM**) je tiež špecificky názov konkrétnej teórie vyvinutej v 70.-80. rokoch 20. storočia Petrom Vopěnkom a jeho študentmi. Stavia na niektorých myšlienkach teórie polomnožín, ale zavádza aj radikálnejšie zmeny: napr. všetky množiny sú konečné (hoci niektoré sú „neštandardne konečné“ a externe v skutočnosti nekonečné, a v ATM existujú tiež triedy, ktoré môžu byť nekonečné aj interne.

## Pozri aj
* Non-well-founded set theory
* New Foundations
* Teória kladných množín

## Referencie

Kategória:Teória množín
Ivan Mistrík

**Ivan Mistrík** (* 15. október 1935, Bratislava – † 8. jún 1982, Bratislava) bol slovenský herec. Brat herca Jána Mistríka. Prvá manželka Helena, rod. Kollátová (1932 – 1977), druhá Mária, rod. Klesniaková, speváčka. Z prvého manželstva mal dvoch synov.

## Životopis
V rokoch 1949 – 1951 študoval herectvo na Štátnom konzervatóriu. V roku 1951 kultúrno-propagačný referent v Slovnafte, 1951 – 1952 člen Dedinského divadla v Bratislave, 1952 – 1953 činohry Divadla Jozefa Gregora Tajovského vo Zvolene, 1953 – 1966 činohry Novej scény, 1966 – 1982 činohry Slovenského národného divadla v Bratislave. 

Od roku 1946 vystupoval v Rozhlasovej hereckej družine, kde vytvoril desiatky chlapčenských postáv. V divadle hral najmä senzibilných hrdinov, konfrontovaných s drsným svetom. Jeho herectvo sa rovnomerne uplatňovalo aj vo filme, kde od roku 1951 vytvoril množstvo úloh v slovenských a českých filmoch. 

V televízii účinkoval od roku 1959 a vytvoril asi 100 postáv v dielach *Balada o Vojtovej Maríne* (1964), *Mŕtvi nespievajú* (1965), *Canarisova krvavá hviezda* (1966), *Sedem svedkov* (1967), *Balada o siedmich obesených* (1968), *Portrét Doriana Graya* (1969), *Bašta* (1969), *Parížski mohykáni* (1971), *Vivat Beňovský* (1975), *Stroskotanie Danubia* (1976), *Útek zo Zlatej krajiny* (1977), *Stôl pre štrnástich* (1978) a i.

V roku 1977 získal titul zaslúžilý umelec.

## Filmografia

## Externé odkazy
* 
* 
* 
* Ivan Mistrík na Osobnosti.cz

Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Členovia Divadla Jozefa Gregora Tajovského
Kategória:Členovia Činohry Novej scény
Kategória:Česko-slovenskí zaslúžilí umelci
Kategória:Súrodenci v herectve
Kategória:Obete samovrážd
Kategória:Osobnosti z Bratislavy
Sasko-cobursko-gothajská dynastia

**Sasko-cobursko-gothajská dynastia** alebo **sasko-kobursko-goth (aj) ská dynastia** alebo **sasko-kobursko-gotská dynastia** (po nemecky: *Sachsen-Coburg-Gotha*, po anglicky *Saxe-Coburg-Gotha*) bola v rokoch 1826 až 1917 vládnuci rod v nemeckom vojvodstve Sasko-Cobursko a Gotha. Jej členovia zároveň vládli vo viacerých európskych krajinách.

## Vojvodovia sasko-cobursko-gothajskí

* Ernst I. 1826 – 1844
* Ernst II. 1844 – 1893
* Alfred 1893 – 1900
* Carl Eduard 1900 – 1918

### Hlavy sasko-cobursko-gothajskej dynastie od roku 1918

* Carl Eduard 1918 – 1954
* Friedrich Josias 1954 – 1998
* Andreas od 1998

## Králi sasko-cobursko-gothajskí
### [[Belgicko]]

* Leopold I. (1831 – 1865)
* Leopold II. (1865 – 1909)
* Albert I. (1909 – 1934)
* Leopold III. (1934 – 1951)
* Baudouin I. (1951 – 1993)
* Albert II. (1993 - 2013)
* Filip (2013 - )

### [[Portugalsko]]

* Peter V. (1853 – 1861)
* Ľudovít (1861 – 1889)
* Karol (1889 – 1908)
* Manuel II. (1908 – 1910)

### [[Bulharsko]]

* Ferdinand I. (1887 – 1918)
* Boris III. (1918 – 1943)
* Simeon II. (1943 – 1946); 2001 – 2005 predseda vlády Bulharska

### [[Spojené kráľovstvo]]
[1] Rod sa od roku 1917 v Spojenom kráľovstve volá Windsorská dynastia

* Eduard VII. (1901 – 1910)
* Juraj V. (1910 – 1936)1
* Eduard VIII (1936)
* Juraj VI. (1936 – 1952)
* Alžbeta II. (1952 – 2022)
* Karol III. (2022 - )


Kategória:Wettinovci
Zoznam komét

* Zoznam periodických komét
* Zoznam neperiodických komét

## Pozri aj

* Kométa

Kategória:Zoznamy astronomických objektov
Ján Mistrík

**Ján Mistrík** (* 3. august 1942, Bratislava) je slovenský herec. Mladší brat herca Ivana Mistríka.

## Biografia
V roku 1963 absolvoval štúdium herectva na VŠMU v Bratislave. Od roku 1963 hral v divadlách vo Zvolene a v Martine. Od roku 1973 člen Novej scény v Bratislave. Stvárnil divadelné roly Miška (*Ženský zákon*, 1964), Biffa (*Smrť obchodného cestujúceho*, 1967), Claudia (*Mnoho kriku pre nič*, 1967), Michala (*Hájnikova žena*, 1976) alebo Alaina (*Škola žien*, 1981). Hral aj vo filmoch, v početných filmových inscenáciách, vystupoval aj v rozhlase (napr. v relácii *Čo nového, Bielikovci?*). 
Je otcom troch dcér: Jany Petrikovičovej, Zuzany Mistríkovej a Ľubice Orechovskej.

## Filmografia
* 1962: Poslední etapa (Medák)
* 1963: Kto si bez viny (Vinco Šarközi)
* 1972: Letokruhy (Homola)
* 1974: Cesta ženy (Ondrej Havran)
* 1974: Do zbrane, kuruci! (Gašpar)
* 1974: Ohnivé križovatky (Šimon Beluš)
* 1974: Veľká noc a veľký deň (Laco Peška)
* 1975: Cirkus v cirkuse (Ind)
* 1977: Súkromná  vojna
* 1979: Rosnička (rebelant)
* 1982: Kočka (mladík)
* 1982: Lukáš (Lukášov otec)
* 1983: Mŕtvi učia živých (Vágner)
* 1997: Tábor padlých žien (muž v montgomeráku)
* 2023: Dunaj, k vašim službám (Joseph Dietrich)

## Referencie


Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí rozhlasoví herci
Kategória:Slovenskí televízni herci
Kategória:Súrodenci v herectve
Kategória:Osobnosti z Bratislavy
Kategória:Žijúci ľudia
Zoznam prenosných programov

Toto je zoznam niektorých prenosných programov v rôznych kategóriach

## Internetové prehliadače
*Portable Firefox
*Opera USB
*Lynx
*K-Meleon
*iCab freeware multilingual internetový prehliadač pre Apple Macintosh 

## Emailové klienty
* Mozilla Thunderbird Portable

## Telnet, SSH klienty
*PuTTY

## Manažéry sťahovania
*Wget
*HTTP Get 
*ASFRecorder 

## IRC klienty
*HydraIRC
*Xchat
*TinyIRC 
*Dana

## [[FTP]] klienty
*FileZilla 
*MOVEit Freely 
*Total Commander

## [[P2P]]
*ΜTorrent
*BitComet

## Instant messaging
*Miranda IM 
*Portable Pidgin
*Miniaim 
*QIP 
*&RQ 

## Správcovia hesiel
*AI Siber Systems Roboform Pass2Go 
*KeePass 
*Dekart 

## Audio/Video prehrávače
*Media Player Classic
*VideoLAN VLC

## Kancelárske balíčky
* Portable OpenOffice.org
* RagTime 

## Textové editory
*Notepad++
*GreenPad 
*Vim Portable 
*PSPad 
*TED Notepad - Projekt slovenského študenta, Juraja Šimloviča.

## PDF readers
*Foxit PDF Reader 

## Webové editory
*Portable Nvu
*Komposer 

## Audio/video editory
*CDex
*Audacity

## Prehliadače obrázov
*IrfanView
*XnView

## Šifrovanie a bezpečnosť
*CryptoStick Software 
*Dekart Private Disk 
*Truecrypt 

## Napaľovanie
* BurnCDCC 
* SilentNight Micro CD Burner 
* DeepBurner

## Externé odkazy
* portableapps.com
* Bootdisk-Images 
* tinyapps.org
* standalone.atspace.org
* airWRX
* kikizas.net 
* portablefreeware.com 
* [Prenosný program (Linux)](http://hacktolive.org/wiki/Portable_Applications_(Linux))

Kategória:Zoznamy softvéru
Enckeho kométa

**Enckeho kométa**, označovaná aj ako **2P/Encke**, je periodická kométa s najkratšou známou obežnou dobou, iba 3,3 roka.

Je to krátkoperiodická kométa, obieha v rovine Slnečnej sústavy.

Bola objavená Pierrem Méchainim roku 1786.

002
Kategória:Astronomické objekty objavené v roku 1786
François Hotman

**François Hotman** (* 23. august 1524, Paríž – † 12. február 1590, Bazilej) bol francúzsky protestantský právnik a spisovateľ. Meno si zmenil podľa latinského jazyka na **Hotomanus**, podľa iných na **Hotomannus** alebo **Hottomannus**.

Kategória:Francúzski spisovatelia
Kategória:Francúzski právnici
Kategória:Alchymisti
Kategória:Osobnosti z Paríža
Kategória:Osobnosti francúzskych náboženských vojen
Kategória:Vyučujúci na Štrasburskej univerzite
Zoznam chemických prvkov podľa mena

Toto je **zoznam [[chemický prvok|chemických prvkov]]** zoradených podľa mena.

## Pozri aj

* Zoznam chemických prvkov podľa protónového čísla
* Zoznam chemických prvkov podľa značky

Kategória:Zoznamy v chémii
Zoznam podľa mena